钦定古今图书集成/明伦汇编/皇极典/第250卷 > 诗经 > 板
## 钦定古今图书集成/明伦汇编/皇极典/第250卷 > 诗经 > 板

敬天之怒，无敢戏豫。敬天之渝，无敢驰驱。“昊天曰明，
及尔出王。昊天曰旦，及尔游衍。”

〈朱注〉言天之聪明无所不及，不可以不敬也。《张子》曰：“天体物而不遗，犹仁体事而无不在也。”〈大全〉丰城朱氏曰：“昊天曰明，及尔出王。”言一出入之际而天必与之俱也。“昊天曰旦，及尔游衍。”言一动息之顷而天必与之同也。